[{"text_idx": "#000002", "text": "Mu\u0308u\u0308gimahud suurenevad? Order fulfillment teenus sa\u0308a\u0308stab e-poe pidaja aega"}, {"text_idx": "#000003", "text": "Kui e-poe tellimuste arv la\u0308heb suureks, on hea mo\u0303te kasutada tellimuste ta\u0308itmise ehk order fulfillment teenust.Foto: Pakipoint"}, {"text_idx": "#000004", "text": "Hea e-pood on kliendi jaoks arusaadav ja mugav. Mida suuremaks kasvab aga mu\u0308u\u0308gimaht, seda rohkem tekib murekohti, mida lahendada. Na\u0308iteks see, kuidas vo\u0303imalikult efektiivselt kaupa ja tellimusi hallata."}, {"text_idx": "#000005", "text": "\u201cKui e-pood saadab kaks pakki pa\u0308evas, siis suure to\u0303ena\u0308osusega saadab ta oma pakke ise. Samas igapa\u0308evaselt 5-6 paki saatmine vo\u0303ib muutuda u\u0308sna tu\u0308likaks ning siis hakatakse juba vaatama, kuidas tarnet mugavamalt ja kiiremalt pakkuda,\u201d ra\u0308a\u0308gib Pakipoint OU\u0308 esindaja Alar Ehandi. \u201cHea variant on kasutada na\u0308iteks order fulfillment ehk tellimuse ta\u0308itmise teenust.\u201d"}, {"text_idx": "#000006", "text": "Venipaki mu\u0308u\u0308gidirektori Martten Kaldvee so\u0303nul on order fulfillment teenus personaalne lahendus, mille puhul \u201cu\u0308ks teenus ko\u0303igile\u201d pakkuda ei saa. \u201cTegemist on ra\u0308tsepalahendusega,\u201d so\u0303nab ta."}, {"text_idx": "#000007", "text": "Aga mis teenus see ta\u0308psemalt on ning kui suured e-poed seda vajavad?"}, {"text_idx": "#000008", "text": "Ehandi so\u0303nul vo\u0303ib Eestis tegutsevad e-poed jaotada kolme gruppi: va\u0308ikesed (kuni 100 tellimust kuus), keskmised (100\u20131000 tellimust kuus) ning suured (u\u0308le 500 tellimuse kuus). \u201cKauba hoiustamise lahendust vajavad enamasti keskmise suurusega e-poed. Va\u0308ikestel pole mo\u0303tet teenust osta ning suurtel vo\u0303ib olla majanduslikult mo\u0303ttekas vo\u0303tta oma pind,\u201d ra\u0308a\u0308gib ta."}, {"text_idx": "#000009", "text": "Pakipointi klientidest moodustavadki enamiku just keskmise suurusega e-poed, kes saadavad 200\u2013600 tellimust kuus."}, {"text_idx": "#000010", "text": "Order fulfillment teenus koosneb kolmest osast:"}, {"text_idx": "#000011", "text": "Tehnilised liidestused ehk andmete liitmine. See on kogu tehniline pool kullerfirma ja e-poe vahel (lao olemasolu korral ho\u0303lmab ka ladu). See tekitab automaatselt pakikaardid, mille abil saab ja\u0308lgida paki teekonda ning registreerida tagastusi.\nFu\u0308u\u0308siline ladu. Ho\u0303lmab ko\u0303ike laoga seonduvat, alates selle pidamisest kuni tellimuste komplekteerimiseni va\u0308lja.\nKullerteenus. E-pood saab valida, kas teeb pakkide saatmiseks ise kullerfirmadega lepingud vo\u0303i kasutab teenust, kus on kullerpartnerid juba olemas. U\u0308ldjuhul on order fulfillment teenust pakkuvatel ettevo\u0303tetel kullerfirmadega ka paremad kokkulepped."}, {"text_idx": "#000012", "text": "Kui klient valib ko\u0303ik eelnimetatud teenused, siis on kogu mu\u0308u\u0308giprotsess automatiseeritud. Kui klient on e-poes ostu sooritanud, siis teenuse pakkuja (na\u0308iteks Pakipoint) komplekteerib tellimuse ning saadab selle la\u0308bi kullerfirma kliendile."}, {"text_idx": "#000013", "text": "Ka rahvusvaheline kullerfirma Venipak pakub order fulfillment teenust."}, {"text_idx": "#000014", "text": "Venipaki mu\u0308u\u0308gidirektor Martten Kaldvee ra\u0308a\u0308gib, et enamik selle teenuse kasutajatest on neil e-kaubandusega tegelevad ettevo\u0303tted. \u201cEriti palju on ilu- ja tervisevaldkonna, jalatsi- ja ro\u0303ivato\u0308o\u0308stuse, elektroonika ning suuremahuliste u\u0308hekordsete tarbekaupade valdkonna e-poode,\u201d lisab ta."}, {"text_idx": "#000015", "text": "Kaldvee ma\u0308rgib, et Venipaki teenus on va\u0308ga ulatuslik: klientidele pakutakse laoteenuse ta\u0308islahendust, alates kauba vastuvo\u0303tmisest kuni tagastuse halduseni va\u0308lja."}, {"text_idx": "#000016", "text": "Ehandi ma\u0308rgib, et eriti kasulik on order fulfillment teenus sellistele e-poodidele, kes tarnivad pakke ka rahvusvaheliselt. Na\u0308iteks Pakipoint leiab igale pakile parima tarneviisi u\u0308heksa kullerfirma seast. \u201cIga riigi jaoks vo\u0303ib olla parim kullerfirma erinev. Na\u0308iteks Soome tavatsetakse saata pakke Smartpostiga, aga va\u0308ikseid pakke on meie kaudu hoopis soodsam saata Matkahuoltoga.\u201d"}, {"text_idx": "#000017", "text": "Pakipointi ladu. Enim kasutavad order fulfillment teenust keskmise suurusega e-poed.Foto: Pakipoint"}, {"text_idx": "#000018", "text": "Nii Pakipoint kui Venipak teevad koosto\u0308o\u0308d erinevate kullerfirmadega. Venipaki esindaja Kaldvee mo\u0308o\u0308nab, et laoteenuse puhul on kvaliteet ja paindlikkus a\u0308a\u0308rmiselt olulised. \u201cMe panustame personaalsele suhtlusele, pakkudes suhtlusvo\u0303imalust meie pikendatud to\u0308o\u0308aegadel. Venipaki eesma\u0308rk on aidata kasvatada klientide a\u0308ri ning pakkuda parimat vo\u0303imalikku kvaliteeti,\u201d ra\u0308a\u0308gib ta."}, {"text_idx": "#000019", "text": "Nii Ehandi kui Kaldvee on u\u0308hel meelel, et nii palju kui on e-kauplejaid, on ka erinevaid lahendusi. \u201cIga klient vajab vastavat ra\u0308tsepalahendust. Seeto\u0303ttu on meie valikus erinevad paketid, mis so\u0303ltuvad tellimuste mahust,\u201d ra\u0308a\u0308gib Kaldvee."}, {"text_idx": "#000020", "text": "\u201cErinevate fikseeritud hinnaga pakettide la\u0308bi tagatakse klientidele lihtne ja arusaadav kulumudel. Kui tellimuste maht u\u0308letab 160 tellimust kuus, hakkame kliendile koostama juba personaalset lahendust,\u201d ma\u0308rgib ta."}, {"text_idx": "#000021", "text": "Pakipoint pakub oma klientidele kahte teenusepaketti \u2013 u\u0308ks neist on koos laopinnaga ning teine mitte. \u201cIlma laoteenusteta pakett sobib neile, kel oma ladu on olemas. Kui tuleb tellimus, siis meie pluginad aitavad \u201cmo\u0303elda\u201d, kuidas on pakki ko\u0303ige mo\u0303ttekam saata. 200-grammise ja 2-kilose paki tarneviisid on erinevad,\u201d ra\u0308a\u0308gib Ehandi. Teine pakett sisaldab ko\u0303ike eelnimetatut, kuid lisandub ka laopind, kus e-poe kaupu hoiustada. \u201cMeie ladu komplekteerib tooted, paneb neile pakikaardid ning edastab kullerile,\u201d so\u0303nab Ehandi."}, {"text_idx": "#000022", "text": "Ta\u0308nu liidestele liigub info mugavalt e-poe ja nende tarkvara vahel ning kogu protsess on automatiseeritud. \u201cKui e-poes on klient valinud, et pakk la\u0308heb Antsla Omniva pakiautomaati, siis seda meie pluginad ei muuda. Kui see aga la\u0308heb Rootsi, siis aitavad need efektiivselt parima tarneviisi va\u0308lja genereerida.\u201d"}, {"text_idx": "#000023", "text": "E-kaubanduse puhul ei saa u\u0308le ega u\u0308mber pakkide tagastuse teemast. Order fulfillment teenus kergendab kaupmehe tagastustega seotud to\u0308o\u0308koormust."}, {"text_idx": "#000024", "text": "\u201cMe to\u0308o\u0308tleme tagastustega seotud tellimusi vastavalt meie kliendi standarditele, pildistame kaupa ja teavitame klienti selle seisukorrast ning sa\u0308ilitame statistikat ja aruandeid vastavalt kliendi no\u0303utud vormidele konkreetse aruandluse jaoks,\u201d ra\u0308a\u0308gib Kaldvee. \u201cPu\u0308u\u0308ame pakkuda vo\u0303imalikult paindlikku ja kiiret lahendust tagastuste ja sellega seotud no\u0303uete haldamisel.\u201d"}, {"text_idx": "#000025", "text": "Ka Pakipoint vo\u0303tab tagastusega seonduva \u201ckoormuse\u201d endale, kui klient on kaupade saatmisel kasutanud nende koosto\u0308o\u0308partneriks olevat kullerfirmat. Mo\u0303lema ettevo\u0303tte esindajad ma\u0308rgivad, et paki tagastuse ka\u0308sitlemise kogemus on oluliselt efektiivsem ja kiirem, kui e-kaupleja ei pea sellega ise tegelema."}, {"text_idx": "#000026", "text": "\u201cFulfillment teenus vo\u0303imaldab loobuda ressursino\u0303udlikest lahendustest ja osta teenus sisse. See lihtsustab ja kiirendab kauba saatmisega seotud tegevusi,\u201d lisab Maksekeskuse mu\u0308u\u0308gi- ja turundusjuht Kuldar Kullasepp."}, {"text_idx": "#000027", "text": "Kokkuvo\u0303tteks vo\u0303ib o\u0308elda, et order fulfillment teenus on vajalik igale e-poe pidajale, kes tunneb, et pakkide haldamine ka\u0308ib u\u0308le jo\u0303u ning kvaliteetsemaks ja pakkide kiiremaks tarneks on vaja lisava\u0308ge."}, {"text_idx": "#000028", "text": "Kas teadsid? E-pood saab logistikaettevo\u0303ttel lasta a\u0308ra teha kauba ka\u0308itlemise, va\u0308ljasaatmise ja muu vajaliku\nMobiil versus arvuti: kumba eelistatakse e-poodlemisel kasutada\nDropshippingu tume pool: millised ohud varitsevad ja kuidas neid va\u0308ltida?"}, {"text_idx": "#000029", "text": "Kas teadsid? E-pood saab logistikaettevo\u0303ttel lasta a\u0308ra teha kauba ka\u0308itlemise, va\u0308ljasaatmise ja muu vajaliku"}, {"text_idx": "#000030", "text": "Mobiil versus arvuti: kumba eelistatakse e-poodlemisel kasutada"}, {"text_idx": "#000031", "text": "Dropshippingu tume pool: millised ohud varitsevad ja kuidas neid va\u0308ltida?"}, {"text_idx": "#000032", "text": "Maksete ja tarnete ta\u0308islahendus sinu e-poele"}, {"text_idx": "#000033", "text": "Turundusjuht o\u0303petab: kuidas bra\u0308ndi tuntust kasvatada?"}, {"text_idx": "#000034", "text": "Venipaki omanik: meie eesma\u0308rk on pakkuda e-kaubandusele hulgimu\u0308u\u0308giteenust"}, {"text_idx": "#000035", "text": "Kodumaise e-poe loonud ettevo\u0303tja: otsustasin palgato\u0308o\u0308 ja\u0308tta ja luua hoopis oma bra\u0308ndi"}, {"text_idx": "#000036", "text": "Uuring: e-kaubanduse kasvuga sagenevad veebipo\u0303hised mu\u0308u\u0308gipettused"}, {"text_idx": "#000037", "text": "Tuntud e-poe pidaja: soovisin minna kohe maailma vallutama, kuid tegelikult asjad ikka nii ei ka\u0308i"}, {"text_idx": "#000038", "text": "Turundusjuht o\u0303petab: kuidas bra\u0308ndi tuntust kasvatada?\nVenipaki omanik: meie eesma\u0308rk on pakkuda e-kaubandusele hulgimu\u0308u\u0308giteenust\nKodumaise e-poe loonud ettevo\u0303tja: otsustasin palgato\u0308o\u0308 ja\u0308tta ja luua hoopis oma bra\u0308ndi\nUuring: e-kaubanduse kasvuga sagenevad veebipo\u0303hised mu\u0308u\u0308gipettused\nTuntud e-poe pidaja: soovisin minna kohe maailma vallutama, kuid tegelikult asjad ikka nii ei ka\u0308i\nKas teadsid? E-pood saab logistikaettevo\u0303ttel lasta a\u0308ra teha kauba ka\u0308itlemise, va\u0308ljasaatmise ja muu vajaliku"}, {"text_idx": "#000039", "text": "Eestis loodud digiplatvorm viib kaubaveod ta\u0308iesti uuele tasemele"}, {"text_idx": "#000043", "text": "Segadus ristmikul: kas po\u0308o\u0308ret tehes peab punase tule all seisma ja\u0308a\u0308ma vo\u0303i mitte?"}, {"text_idx": "#000046", "text": "Hinnad juba langevad: ta\u0308nasest on iPhone 15 sada eurot soodsam!"}, {"text_idx": "#000050", "text": "Saadame sulle igal argipa\u0308eval u\u0308levaate tehnoloogia-, auto-, raha- ja meelelahutusportaali olulisematest lugudest."}]